CELEX: 32008D0169
Language: lv
Date: 2008-02-22 00:00:00
Title: 2008/169/EK: Komisijas Lēmums ( 2008. gada 22. februāris ), ar ko apstiprina metodes cūku liemeņu klasificēšanai Rumānijā (izziņots ar dokumenta numuru K(2008) 676)

29.2.2008   
            
            
               LV
            
            
               Eiropas Savienības Oficiālais Vēstnesis
            
            
               L 56/34
            
         
      KOMISIJAS LĒMUMS
   
   (2008. gada 22. februāris),
   ar ko apstiprina metodes cūku liemeņu klasificēšanai Rumānijā
   (izziņots ar dokumenta numuru K(2008) 676)
   (Autentisks ir tikai teksts rumāņu valodā)
   (2008/169/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
   tā kā:
   
               (1)
            
            
               Regulas (EEK) Nr. 3220/84 2. panta 3. punktā paredzēts, ka cūku liemeņus klasificē, nosakot liesās gaļas saturu saskaņā ar statistiski pierādītām novērtējuma metodēm, kuru pamatā ir cūkas liemeņa vienas vai vairāku anatomisko daļu fiziskā izmērīšana. Klasificēšanas metodes apstiprina, ja to novērtējums atbilst statistiskās kļūdas maksimālajai pielaidei. Šī pielaide ir noteikta 3. panta 2. punktā Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (2).
            
         
               (2)
            
            
               Rumānija ir lūgusi Komisiju apstiprināt divas cūku liemeņu klasificēšanas metodes un ar protokola otro daļu informējusi Komisiju par sadalīšanas izmēģinājuma rezultātiem, kā paredzēts Regulas (EEK) Nr. 2967/85 3. panta 3. punktā.
            
         
               (3)
            
            
               Šā pieprasījuma pārbaudē konstatēja, ka ir izpildīti nosacījumi, lai atļautu šīs klasifikācijas metodes.
            
         
               (4)
            
            
               Aparātu vai klasificēšanas metožu izmaiņas var apstiprināt tikai ar jaunu Komisijas lēmumu, kuru pieņem, pamatojoties uz gūto pieredzi. Tāpēc šo apstiprinājumu var atcelt.
            
         
               (5)
            
            
               Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Saskaņā ar Regulu (EEK) Nr. 3220/84 cūku liemeņu klasificēšanai Rumānijā ir atļauts izmantot šādas metodes:
   
               a)
            
            
               
                  Fat-O-Meat’er (FOM) aparātu un ar to saistītās novērtēšanas metodes, kuru sīks apraksts sniegts pielikuma 1. daļā;
            
         
               b)
            
            
               
                  OptiGrade-Pro (FOM) aparātu un ar to saistītās novērtēšanas metodes, kuru sīks apraksts sniegts pielikuma 2. daļā.
            
         2. pants
   Aparātu vai novērtējuma metožu izmaiņas nav atļautas.
   3. pants
   Šis lēmums ir adresēts Rumānijai.
   
      Briselē, 2008. gada 22. februārī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 301, 20.11.1984., 1. lpp. Regulā jaunākie grozījumi izdarīti ar Regulu (EK) Nr. 3513/93 (OV L 320, 22.12.1993., 5. lpp.).
   
      (2)  OV L 285, 25.10.1985., 39. lpp. Regulā jaunākie grozījumi izdarīti ar Regulu (EK) Nr. 1197/2006 (OV L 217, 8.8.2006., 6. lpp.).
   
      PIELIKUMS
      Cūku liemeņu klasificēšanas metodes Rumānijā
      1.   DAĻA
      FAT-O-MEAT’ER (FOM)
      
                  1.
               
               
                  Cūku liemeņu klasificēšanu veic ar aparātu, kura nosaukums ir Fat-O-Meat’er (FOM).
               
            
                  2.
               
               
                  Aparāts ir aprīkots ar zondi, kuras diametrs ir seši milimetri un kurā ir Siemens SFH 950/960 modeļa fotodiode, zondes darbības zona ir no 3 līdz 103 milimetriem. Mērījumu rezultātus ar datoru izsaka aprēķinātajā liesās gaļas saturā.
               
            
                  3.
               
               
                  Liemeņa liesās gaļas saturu aprēķina pēc šādas formulas:
                  Ŷ = 60,26989 – 0,81506 * X1 + 0,20097 * X2
                  kur:
                  
                              Ŷ
                           
                           
                              =
                           
                           
                              aprēķinātais liemeņa liesās gaļas procentuālais saturs,
                           
                        
                              X1
                           
                           
                              =
                           
                           
                              tauku kārtas (ieskaitot ādu) biezums milimetros, ko mēra 7 cm no liemeņa viduslīnijas,
                           
                        
                              X2
                           
                           
                              =
                           
                           
                              muskuļu biezums milimetros, ko mēra 7 cm no liemeņa viduslīnijas starp trešo un ceturto pēdējo ribu.
                           
                        Šī formula ir derīga liemeņiem, kuru svars ir no 50 līdz 120 kilogramiem.
               
            2.   DAĻA
      OPTIGRADE-PRO (OGP)
      
                  1.
               
               
                  Cūku liemeņu klasificēšanu veic ar aparātu, kura nosaukums ir OptiGrade-Pro (OGP).
               
            
                  2.
               
               
                  Aparāts ir aprīkots ar optisko zondi sešu milimetru diametrā, vienu infrasarkano fotodiodi (Siemens) un fototranzistoru (Siemens). Darbības zona ir no 0 līdz 110 milimetriem. Mērījumu rezultātus ar datoru izsaka aprēķinātajā liesās gaļas saturā.
               
            
                  3.
               
               
                  Liemeņu liesās gaļas saturu aprēķina pēc šādas formulas:
                  Ŷ = 61,21920 – 0,77665 * X1 + 0,15239 * X2
                  kur:
                  
                              Ŷ
                           
                           
                              =
                           
                           
                              aprēķinātais liemeņa liesās gaļas procentuālais saturs,
                           
                        
                              X1
                           
                           
                              =
                           
                           
                              tauku kārtas (ieskaitot ādu) biezums milimetros, ko mēra 7 cm no liemeņa viduslīnijas starp trešo un ceturto pēdējo ribu,
                           
                        
                              X2
                           
                           
                              =
                           
                           
                              muskuļu biezums milimetros, ko mēra 7 cm no liemeņa viduslīnijas starp trešo un ceturto pēdējo ribu.
                           
                        Šī formula ir derīga liemeņiem, kuru svars ir no 50 līdz 120 kilogramiem.